CELEX: 62020CN0249
Language: da
Date: 2020-06-09 00:00:00
Title: Sag C-249/20 P: Appel iværksat den 9. juni 2020 af Europa-Kommissionen til prøvelse af dom afsagt af Retten (Ottende Afdeling) den 2. april 2020 i sag T-571/17, UG mod Kommissionen

19.10.2020   
            
            
               DA
            
            
               Den Europæiske Unions Tidende
            
            
               C 348/3
            
         
      Appel iværksat den 9. juni 2020 af Europa-Kommissionen til prøvelse af dom afsagt af Retten (Ottende Afdeling) den 2. april 2020 i sag T-571/17, UG mod Kommissionen
      (Sag C-249/20 P)
      (2020/C 348/04)
      Processprog: fransk
      
         Parter
      
      
         Appellant: Europa-Kommissionen (ved B. Mongin og L. Radu Bouyon, som befuldmægtigede)
      
         Den anden part i appelsagen: UG
      
         Appellanten har nedlagt følgende påstande
      
      
                  —
               
               
                  Ophævelse af dom afsagt af Den Europæiske Unions Ret (Ottende Afdeling) den 2. april 2020 i sag T-571/17, UG mod Kommissionen.
               
            
                  —
               
               
                  Sagen hjemvises til Retten.
               
            
                  —
               
               
                  Afgørelsen om sagsomkostningerne i første instans og i appelsagen udsættes.
               
            
         Anbringender og væsentligste argumenter
      
      
                  1.
               
               
                  Forkert gengivelse af de faktiske omstændigheder (præmis 64-71 i den appellerede dom)
                  Ifølge fast retspraksisforeligger der en urigtig gengivelse, der er underlagt Domstolens prøvelse, når bedømmelsen af de eksisterende beviser forekommer åbenbar urigtig. En sådan forkert gengivelse skal følge klart af sagsakterne.
                  I anbringendets første led har Kommissionen gjort gældende, at Rettens konklusion, hvorefter ansættelsesmyndigheden fastsatte en for kort frist for UG til at afhjælpe den utilstrækkelige faglige indsats, modsiges af beviserne i sagen. Ansættelsesmyndigheden krævede ikke, at UG opfyldte samtlige de mål, der var fastsat i bedømmelsesrapporten for 2015, og genskabte et tillidsforhold til sine arbejdskolleger inden for en frist på tre måneder.
                  Ifølge anbringendets andet led koncentrerede Retten fejlagtigt sin undersøgelse omkring spørgsmålet om de ubegrundede fravær og undlod at tage hensyn til den gentagne karakter af flere oplysninger om utilstrækkelig faglig indsats, som blev konstateret i afgørelsen af 17. oktober 2016 og i skrivelsen af 8. september 2016.
               
            
                  2.
               
               
                  Andet anbringende: Retlige fejl (præmis 72-77 i den appellerede dom)
                  Retten annullerede den anfægtede afgørelse som følge af en faktisk fejl, uden imidlertid at godtgøre, at denne fejl var »åbenbar«. Ansættelsesmyndigheden råder imidlertid over et vidt skøn på området for afskedigelse og den prøvelse, der foretages af Retten, begrænser sig til en undersøgelse af, at der ikke er anlagt et åbenbart urigtigt skøn og ikke foreligger magtfordrejning. Retten identificerede en fejl i den anfægtede afgørelse, som kun vedrørte en af de oplysninger om utilstrækkelig faglig indsats, som ansættelsesmyndigheden havde henledt UG’s opmærksomhed på, en fejl, som ikke var »åbenbar og som derfor ikke kunne føre til en annullation af den anfægtede afgørelse.